รัฐบาลไทย-ข่าวทำเนียบรัฐบาล-คปภ. ลงพื้นที่เร่งให้ความช่วยเหลือด้านประกันภัย กรณีเพลิงไหม้ บ้านเรือน-ร้านค้า “ตลาด 100 ปี บ้านแพ้ว” จังหวัดสมุทรสาคร
วันจันทร์ที่ 2 สิงหาคม 2564
คปภ. ลงพื้นที่เร่งให้ความช่วยเหลือด้านประกันภัย กรณีเพลิงไหม้ บ้านเรือน-ร้านค้า “ตลาด 100 ปี บ้านแพ้ว” จังหวัดสมุทรสาคร
จากกรณีเกิดเหตุเพลิงไหม้ตลาดริมน้ํา 100 ปี จ.สมุทรสาคร คปภ.เร่งช่วยเหลือและสํารวจความเสียหายเร่งด่วนผ่าน Platform การรายงานข้อมูลกรณีอุบัติภัยกลุ่มหรือรายใหญ่ด้วยระบบอิเล็กทรอนิกส์ โดย คปภ. จ,สมุทรสาคร ลงพื้นที่เพื่ออํานวยความสะดวกด้านการประกันภัย
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เปิดเผยว่า จากกรณีเกิดเหตุเพลิงไหม้ตลาดริมน้ํา 100 ปี หมู่ที่ 1 ตําบลบ้านแพ้ว อําเภอบ้านแพ้ว จังหวัดสมุทรสาคร โดยเพลิงได้ลุกไหม้บ้านเรือนและร้านค้าเสียหาย 18 หลัง เหตุเกิดเมื่อวันที่ 31 กรกฎาคม 2564 เบื้องต้นได้สั่งการให้สายคุ้มครองสิทธิประโยชน์ และสํานักงาน คปภ. ภาค 7 (นครปฐม) และสํานักงาน คปภ. จังหวัดสมุทรสาคร เร่งช่วยเหลือและสํารวจความเสียหายอย่างเร่งด่วนผ่าน Platform การรายงานข้อมูลกรณีอุบัติภัยกลุ่มหรือรายใหญ่ด้วยระบบอิเล็กทรอนิกส์ โดยสํานักงาน คปภ. จังหวัดสมุทรสาคร ได้ลงพื้นที่เพื่ออํานวยความสะดวกด้านการประกันภัยให้กับผู้ได้รับความเสียหายจากเหตุการณ์เพลิงไหม้ครั้งนี้อย่างใกล้ชิดแล้ว รวมทั้งติดตามและตรวจสอบข้อมูลการทําประกันภัยของบ้านเรือน และร้านค้าที่ได้รับความเสียหาย เพื่อให้ระบบประกันภัยช่วยบรรเทาความเดือดร้อนให้กับผู้ได้รับความเสียหายอย่างมีประสิทธิภาพและเป็นธรรม
ทั้งนี้ ได้รับรายงานจากสํานักงาน คปภ. จังหวัดสมุทรสาคร ว่าจากการลงพื้นที่ตรวจสอบในเบื้องต้นพบว่ามีร้านค้าที่ถูกเพลิงไหม้ แต่ไม่ปรากฎผู้ได้รับบาดเจ็บหรือเสียชีวิต โดยมีร้านค้าที่ถูกเพลิงไหม้ 3 แห่ง ได้ทําประกันภัยคือ ร้านค้าชื่อ “อาดัม” ของนายสุพจน์ บุญฤทธิ์ เลขที่ 178/14 หมู่ที่ 1 ตําบลบ้านแพ้ว อําเภอบ้านแพ้ว จังหวัดสมุทรสาคร ทําประกันภัยอัคคีภัย สําหรับที่อยู่อาศัย ไว้กับบริษัท ทิพยประกันภัย จํากัด (มหาชน) กรมธรรม์เลขที่ 12001-028-150071262 เริ่มต้นคุ้มครองวันที่ 14 กันยายน 2561 สิ้นสุดวันที่ 14 กันยายน 2564 จํานวนเงินเอาประกันภัย 1,305,000 บาท ร้านขายกระเป๋าและรองเท้า ของนายพสิษฐ์ บ้านเกาะใต้ เลขที่ 86 หมู่ 1 ตําบลบ้านแพ้ว อําเภอบ้านแพ้ว จังหวัดสมุทรสาคร ทําประกันภัยธุรกิจขนาดย่อม แฮปปี้เอสเอ็มอี พลัส-กลุ่มธุรกิจร้านค้า แผนอีโคโนมี่ ไว้กับบริษัท อลิอันซ์ อยุธยา ประกันภัย จํากัด (มหาชน) กรมธรรม์เลขที่ 20-001-1107-008838 เริ่มต้นคุ้มครองวันที่ 20 พฤศจิกายน 2563 สิ้นสุดวันที่ 20 พฤศจิกายน 2566 จํานวนเงินเอาประกันภัย 1,400,000 บาท และร้าน ช. ศิลป์ ของนายพิศิษฐ์ ตั้งอิทธิศักดิ์ เลขที่ 89 หมู่ 1 ตําบลบ้านแพ้ว อําเภอบ้านแพ้ว จังหวัดสมุทรสาคร ทําประกันภัยความเสี่ยงภัยทรัพย์สิน ไว้กับบริษัท อลิอันซ์ อยุธยา ประกันภัย จํากัด (มหาชน) เริ่มต้นคุ้มครองวันที่ 21 พฤษภาคม 2564 สิ้นสุดวันที่ 21 พฤษภาคม 2567 จํานวนเงินเอาประกันภัย 3,000,000 บาท
การติดตามการจ่ายค่าสินไหมทดแทนให้กับผู้เอาประกันภัยนั้น ได้ประสานกับบริษัทประกันภัยลงพื้นที่เพื่อติดตาม และเร่งสํารวจภัยเพื่อประเมินความเสียหายแล้ว โดยได้สั่งการให้สํานักงาน คปภ. จังหวัดสมุทรสาคร ร่วมบูรณาการและประสานงานอย่างใกล้ชิดเพื่อให้การจ่ายค่าสินไหมทดแทนให้กับผู้เอาประกันภัยเป็นไปโดยเร็วและเป็นธรรม
"สํานักงาน คปภ. ขอแสดงความเสียใจกับประชาชนและผู้ประกอบการที่ประสบเหตุเพลิงไหม้ในครั้งนี้ แต่เหตุการณ์ที่ไม่คาดคิดเช่นนี้เกิดขึ้นได้ทุกเวลาและทุกสถานที่ จึงฝากเตือนมายังประชาชนและผู้ประกอบการร้านค้าต่าง ๆ ควรให้ความสําคัญกับการทําประกันภัยอัคคีภัยหรือการประกันความเสี่ยงภัยทรัพย์สินภายในบ้านเรือนและร้านค้า รวมทั้งการทําประกันภัยธุรกิจหยุดชะงักที่ให้ความคุ้มครองค่าใช้จ่ายต่าง ๆ จากกรณีที่ไม่สามารถประกอบธุรกิจได้ตามระยะเวลาและรายได้ที่ขาดหายไปในระหว่างที่กําลังซ่อมแซม รวมถึงการประกันภัยความรับผิดต่อบุคคลภายนอก ที่ให้ความคุ้มครองกรณีที่ผู้ประกอบการมีความรับผิดต้องชดใช้ค่าเสียหายแก่บุคคลอื่น เพื่อที่ระบบประกันภัยจะได้เข้ามาช่วยบริหารความเสี่ยง และเยียวยาความสูญเสียต่าง ๆ ที่เกิดขึ้นได้อย่างมีประสิทธิภาพและครบวงจร ทั้งนี้ หากมีข้อสงสัยด้านประกันภัยสามารถสอบถามเพิ่มเติมได้ที่สายด่วน คปภ. 1186 หรือ Line Chatbot@Oicconnect ข้อมูลอัตโนมัติ 24 ชั่วโมง” เลขาธิการ คปภ. กล่าวในตอนท้าย